Johann Arndt
Johann Arndt (27. joulukuuta 1555 Edderitz, Saksa – 11. toukokuuta 1621 Celle, Saksa) oli saksalainen luterilainen pappi ja hartauskirjailija, jota pidetään pietismin edelläkävijänä ja josta "pietismin isä" Philipp Jakob Spener katsoi liikkeen saaneen alkunsa. Arndt toimi kirkollisissa viroissa useissa paikoissa, viimeksi Braunschweig-Lüneburgin ruhtinaskunnan ylisuperintendenttinä. Hänen tunnetuin teoksensa on "Neljä kirjaa totisesta kristillisyydestä", joka on käännetty lähes kaikille Euroopan kielille.
Arnulf (keisari)
Arnulf Kärnteniläinen (; 850 – 8. joulukuuta 899) oli karolingien hallitsijasukuun kuulunut hallitsija, joka oli Itä-Francian kuningas vuodesta 887, kiistelty Italian kuningas vuodesta 894 ja Pyhän saksalais-roomalaisen keisarikunnan hallitsija vuodesta 896 kuolemaansa asti.